

 REPUBLIKA HRVATSKA

MEĐIMURSKA ŽUPANIJA

OPĆINA DEKANOVEC

OPĆINSKI NAČELNIK

KLASA: 112-02/24-01/02

URBROJ: 2109-20-03-24-28

Dekanovec, 27.12.2024. godine

Na temelju članka 53.a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) članka 17. i članka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19; dalje: ZSN), općinski načelnik Općine Dekanovec raspisuje

**JAVNI NATJEČAJ**

za imenovanje pročelnika Jedinstvenog upravnog odjela Općine Dekanovec

1 izvršitelj na neodređeno vrijeme, uz probni rad od tri mjeseca.

Kandidati moraju ispunjavati opće uvjete za prijam u službu propisane u članku 12. ZSN-a.

Opći uvjeti za prijam u službu su:

1. punoljetnost,
2. hrvatsko državljanstvo,
3. zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati moraju ispunjavati sljedeće posebne uvjete za prijam u službu:

1. sveučilišni diplomski studij ili sveučilišni integrirani prijediplomski i diplomski studij ili stručni diplomski studij,
2. najmanje jedna godina radnog iskustva na odgovarajućim poslovima,
3. organizacijske sposobnosti i komunikacijske vještine potrebne za uspješno upravljanje koje će se utvrditi u intervjuu,
4. položen državni ispit,
5. vozačka dozvola B kategorije,
6. aktivno znanje jednog stranog jezika,
7. poznavanje rada na računalu.

Iznimno sukladno odredbi članka 24. Uredbeo klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj 74/10 i 125/14), na radno mjesto pročelnika Jedinstvenog upravnog odjela može biti imenovana osoba koja ima završen sveučilišni prijediplomski studij ili stručni prijediplomski studij koji ima najmanje 5 godina radnog iskustva na odgovarajućim poslovima i ispunjava ostale uvjete za imenovanje, ako se na javni natječaj (dalje u tekstu: Natječaj) ne javi osoba koja ispunjava propisani uvjet stupnja obrazovanja.

Osobama s akademskim ili stručnim nazivom odnosno s akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju („Narodne novine“, broj 107/07 i 118/12), stečeni akademski ili stručni naziv odnosno akademski stupanj izjednačava se s odgovarajućim akademskim i stručnim nazivom ili akademskim stupnjem, u skladu s odredbama članka 14. navedenog zakona.

Na Natječaj za prijam pročelnika Jedinstvenog upravnog odjela Općine Dekanovec mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Osobni podaci kandidata obradit će se isključivo u svrhu provedbe ovog Natječaja sukladno Zakonu o provedbi Opće uredbe o zaštiti podataka („Narodne novine“ broj 42/18) i Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Osim navedenih stručnih uvjeta kandidati moraju ispunjavati i uvjete utvrđene člancima 12., 13. i 14. ZSN-a.

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke, sukladno članku 13. ZSN-a.

Ravnopravno se mogu natjecati i osobe koje su stekle potrebno radno iskustvo na odgovarajućim poslovima, a nemaju položen državni ispit uz obvezu da ispit polože u roku od godine dana od imenovanja.

U službu ne mogu biti primljene osobe za koje postoje zapreke iz članka 15. i članka 16. ZSN-a.

Služba se zasniva na neodređeno vrijeme. Probni rad traje 3 (tri) mjeseca.

U prijavi na natječaj navode se osobni podaci podnositelja prijave (osobno ime, OIB, datum i mjesto rođenja, adresa stanovanja, broj telefona ili mobitela, e-mail adresa) i naziv radnog mjesta na koje se prijavljuje uz vlastoručni potpis.

Uz prijavu na natječaj kandidati su dužni priložiti:

1. životopis,
2. dokaz o hrvatskom državljanstvu (preslika isprave iz članka 29. stavka 1. Zakona o hrvatskom državljanstvu („Narodne novine“ broj 53/91, 70/91, 28/92, 113/93, 4/94, 130/11, 110/15, 102/19, 138/21“) – važeća osobna iskaznica, vojna iskaznica ili putovnica, a kao dokaz hrvatskog državljanstva može se priložiti preslik domovnice) ili elektronički zapis iz knjige državljana,
3. preslik osobne iskaznice,
4. dokaz o stručnoj spremi - preslika diplome, uvjerenja ili potvrde kojom se potvrđuje ispunjavanje uvjeta stupnja obrazovanja (stručne spreme) i struke određene ovim Natječajem,
5. dokaz o radnom iskustvu na odgovarajućim poslovima (preslik rješenja, ugovora, potvrde poslodavca ili slično, a koja mora sadržavati vrstu poslova koju je obavljao i razdoblja u kojem je kandidat obavljao navedene poslove), a koje je evidentirano u matičnoj evidenciji Hrvatskog zavoda za mirovinsko osiguranje,
6. elektronički zapis s podacima o radnom stažu i radnom odnosu iz HZMO-a,
7. uvjerenje nadležnog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. stavak 1. ZSN-a, ne starije od 6 (šest) mjeseci od dana objave ovog Natječaja,
8. vlastoručno potpisanu izjavu da za prijam u službu ne postoje zapreke iz članka 15. i 16. ZSN-a,
9. dokaz o položenom vozačkom ispitu B-kategorije (preslika vozačke dozvole),
10. preslika uvjerenja ili svjedodžbe o položenom državnom ispitu,
11. dokaz o aktivnom poznavanju jednog stranog jezika (potvrda, svjedodžba, uvjerenje ili vlastoručno potpisana izjava o aktivnom poznavanju stranog jezika u govoru i pismu),
12. dokaze o ostvarivanju prava prvenstva.

Kandidati koji se pozivaju na pravo prednosti kod prijma u službu prema posebnom zakonu, dužni su u prijavi na Natječaj pozvati se na to pravo i imaju prednost u odnosu na ostale kandidate samo pod jednakim uvjetima.

Pod jednakim uvjetima podrazumijeva se da ako na kraju provedenog pisanog dijela testiranja i provedenog intervjua s kandidatima, od kandidata koji po rang listi ostvare najveći i isti broj ukupnih bodova, prednost pri zapošljavanju ima onaj kandidat koji se u svojoj prijavi pozvao na to pravo i isto dokazao s priloženim dokazima.

Kandidati koji ostvaruju pravo prednosti pri zapošljavanju na temelju članka 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21), dokazuju to dokazima navedenima na <https://branitelji.gov.hr/userdocsimages/ng/12%20prosinac/zapo%C5%A1ljavanje/popis%20dokaza%20za%20ostvarivanje%20prava%20pri%20zapo%C5%A0ljavanju.pdf> . Dodatne informacije za ostvarivanje prava prednosti pri zapošljavanju navedene su na sljedećoj poveznici: <https://gov.hr/hr/prednost-pri-zaposljavanju/916> .

Kandidati koji ostvaruju pravo prednosti pri zapošljavanju na temelju članka 47. stavaka 1. do 3. Zakona o civilnim stradalnicima iz Domovinskog rata („Narodne novine“, broj 84/21) dokazuju svoje pravo dostavom dokaza iz članka 49. stavka 1. istog Zakona navedenima na <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf> .

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) dokazuju to rješenjem ili potvrdom o priznatom statusu iz koje je vidljivo to pravo.

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog Natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.).

Isprave se mogu priložiti u neovjerenim preslikama. Izabrani kandidat je dužan prije izdavanja rješenja o imenovanju predočiti izvornik svih isprava.

Dokaz o zdravstvenoj sposobnosti kandidati nisu dužni priložiti uz prijavu na Natječaj već će se ona po potrebi ishoditi prije donošenja rješenja o imenovanju.

Urednom prijavom smatra se vlastoručno potpisana prijava koja sadrži sve podatke i priloge navedene u Natječaju.

Kandidatom prijavljenim na natječaj smatrat će se samo osoba koja podnese pravodobnu i urednu prijavu te ispunjava formalne uvjete iz Natječaja.

Osobe koje ne podnesu pravodobnu i urednu prijavu ili ne ispunjavaju formalne uvjete iz natječaja, ne smatraju se kandidatima prijavljenima na Natječaj te će o tome biti obaviještene pisanim putem. Protiv obavijesti kandidat nema pravo podnošenja pravnog lijeka.

S kandidatima prijavljenim na Natječaj čije su prijave uredne, pravodobne i koji ispunjavaju formalne uvjete ovog natječaja provest će se prethodna provjera znanja i sposobnosti putem pisanog testiranja te intervjua. Ako kandidat ne pristupi prethodnoj provjeri znanja, smatra se da je povukao prijavu na Natječaj te se više ne smatra kandidatom.

Opis poslova i podaci o plaći radnog mjesta, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na internetskim stranicama Općine Dekanovec [https://www.dekanovec.hr](https://www.dekanovec.hr/web/informacije/javna-nabava/natjecaj-za-procelnika-juo).

Na internetskim stranicama Općine Dekanovec [https://www.dekanovec.hr](https://www.dekanovec.hr/web/informacije/javna-nabava/natjecaj-za-procelnika-juo) i oglasnoj ploči Općine Dekanovec objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja iste.

Nakon raspisanog natječaja ne mora se izvršiti izbor, ali se u tom slučaju donosi odluka o poništenju natječaja u roku iz članka 24. stavka 4. ZSN-a.

Prijave na natječaj podnose se preporučeno poštom ili osobno na adresu: Općina Dekanovec, Florijana Andrašeca 41, 40318 Dekanovec, u roku od 15 dana od objave natječaja u „Narodnim novinama“, s naznakom: „Javni natječaj za imenovanje pročelnika Jedinstvenoga upravnog odjela Općine Dekanovec – ne otvaraj“.

Dan objave natječaja smatra se dan objave u „Narodnim novinama“.

O rezultatima Natječaja kandidati će biti obaviješteni u zakonskom roku.

**OPĆINSKI NAČELNIK OPĆINE DEKANOVEC**

**Ivan Hajdarović**